Na temelju Zakona o zaštiti životinja („Narodne novine“, broj 102/17. i 32/19.), Zakona o veterinarstvu („Narodne novine“, broj 82/13., 148/13. i 115/18.) i članka 32. Statuta Općine Sveti Filip i Jakov („Službeni glasnik Općine Sveti Filip i Jakov“ br. 2/14 – pročišćeni tekst, 6/14, 1/18, 1/20 i 2/21, 16/24, Općinsko vijeće Općine Sveti Filip i Jakov na 19. sjednici održanoj dana -- prosinca 2024. godine donijelo je

**ODLUKU O IZMJENI ODLUKE**

**O UVJETIMA I NAČINU DRŽANJA DOMAĆIH ŽIVOTINJA**

**Članak 1.**

U Odluci o uvjetima i načinu držanja domaćih životinja („Službeni glasnik Općine Sveti Filip i Jakov“ broj 5/24) u članku 6. alineja 9. mijenja se i glasi:

 „- na udaljenosti manjoj od 25 m od objekata u kojima se obavlja ugostiteljska ili turistička djelatnost (hoteli, apartmani, restorani i drugi objekti te namjene), osim peradi, koje se ne mogu držati na udaljenosti manjoj od 15 m od navedenih objekata.“

U svemu ostalom članak 6. Odluke o uvjetima i načinu držanja domaćih životinja („Službeni glasnik Općine Sveti Filip i Jakov“ broj 5/24) ostaje nepromijenjen.

**Članak 2.**

U Odluci o uvjetima i načinu držanja domaćih životinja („Službeni glasnik Općine Sveti Filip i Jakov“ broj 5/24) u članku 7. alineja 2. briše se.

U svemu ostalom članak 7. Odluke o uvjetima i načinu držanja domaćih životinja („Službeni glasnik Općine Sveti Filip i Jakov“ broj 5/24) ostaje nepromijenjen.

**Članak 3.**

U ostalim odredbama Odluka o uvjetima i načinu držanja domaćih životinja („Službeni glasnik Općine Sveti Filip i Jakov“ broj 5/24) ostaje nepromijenjena.

**Članak 4.**

Ova odluka stupa na snagu osmog dana od dana objave u „Službenom glasniku Općine Sveti Filip i Jakov “.

KLASA: 363-04/24-01/67

URBROJ: ---------

Sveti Filip i Jakov, -- prosinca 2024. godine

**OPĆINSKO VIJEĆE OPĆINE SVETI FILIP I JAKOV**

 **Predsjednik Općinskog vijeća**

 Igor Pedisić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Obrazloženje

Pravna osnova donošenja ove odluke je Zakon o zaštiti životinja („Narodne novine“, broj 102/17. i 32/19., 78/24) i Zakon o veterinarstvu („Narodne novine“, broj 82/13., 148/13. i 115/18, 52/21, 83/22, 152/22.).

Ovom odlukom mijenja se članak 6. Odluke o uvjetima i načinu držanja domaćih životinja kojim se određuju zabrane za držanje domaćih životinja, na način da se mijenja alineja 9. koja glasi da se domaće životinje ne mogu držati:

„ -na udaljenosti manjoj od 100 m od objekata u kojima se obavlja ugostiteljska ili turistička djelatnost (hoteli, apartmani, restorani i drugi objekti te namjene), osim peradi, koje se ne mogu držati na udaljenosti manjoj od 30 m od navedenih objekata.“

na način da se smanjuje udaljenost na kojoj se ne smiju držati domaće životinje, tako da se propisuje da se domaće životinje ne mogu držati:

„-na udaljenosti manjoj od 25 m od objekata u kojima se obavlja ugostiteljska ili turistička djelatnost (hoteli, apartmani, restorani i drugi objekti te namjene), osim peradi, koje se ne mogu držati na udaljenosti manjoj od 15 m od navedenih objekata.

Nadalje, predlaže se brisanje alineje 2. u članku 7. navedene Odluke kojom se zabranjuje držanje pijetla za vlastite potrebe vlasnicima/korisnicima samostojećih obiteljskih kuća s okućnicom.

Ostale odredbe ove Odluke ostaju neizmijenjene na snazi.